** **

**Pozivnica na poslovne radionice Sell Croatia u Kini**

Poštovani,

Hrvatska turistička zajednica u suradnji sa Slovenskom turističkom organizacijom i ove godine organizira poslovne radionice u Kini. Prezentacija Hrvatske i Slovenije te poslovna radionica *Experience Croatia, Feel Slovenia* održat će se u Pekingu 26.3.2019. i u Šangaju 28.3.2019.

Ukoliko ste zainteresirani za sudjelovanje molimo da ispunite ON-LINE prijavnicu za sukladnu radionicu na [www.croatia.hr](http://www.croatia.hr) , link <http://business.croatia.hr/hr-HR/Poslovne-radionice/Sell-Croatia> i uplatite odgovarajuću kotizaciju od 800 kn za maksimalno dvije osobe po tvrtki (uključen stol sa 4 stolice, pauza za kavu, ručak) bez koje prijava nije valjana, **do ponedjeljka, 04.02.2019.** kako bi se mogle zaključiti liste hrvatskih sudionika koje će se nalaziti na [www.croatia.hr](http://www.croatia.hr) .

Naš partner i ove godine će biti Turkish Airlines, koji će osigurati besplatne karte za nagradnu kartu koja će se održati za vrijeme trajanja radionica.

Informaciju o eventualnim popustima za avio karte Turkish Airlinesa ćemo objaviti uskoro.

Ukoliko se do roka ne prijavi najmanje 8 hrvatskih subjekata, poslovna radionica će se otkazati.

**Podaci za uplatu:**

Naziv: HRVATSKA TURISTIČKA ZAJEDNICA

Adresa: IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

U opisu plaćanja ljubazno molimo unesite grad u kojem se održava poslovna radionica.

Liste kineskih sudionika neće biti dostupne na [www.croatia.hr](http://www.croatia.hr), već ćemo ju dostavljati svim registriranim sudionicima u trenutku kada će biti definirana.

**Mjesto održavanja**

**NAKNADNO**

**Program radionice**

**NAKNADNO**

**Rok prijave**

**Ponedjeljak, 04. veljače 2019. godine.**

Napominjemo da prijava upućena GU HTZ-a putem e-maila ili faxa nije važeća!

Udruge i turističke zajednice molimo da proslijede ovaj poziv svim zainteresiranim subjektima s njihovog područja tj. svim svojim članicama.

**Napominjemo da je za Kinu potrebna viza.**

**NAPOMENA:**

Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga.U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.

Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Za dodatna pitanja vezana uz sistem prijava i uplata molimo kontaktirajte [workshop@htz.hr](mailto:workshop@htz.hr).

S poštovanjem,

**Mirjana Resner**

**Voditeljica Odjela za sajmove i prezentacije**